da en da nl ca da da en es da da da da da da nb da da da da es da da da sv de en es da en en da en en da en en id en en da nb da de nb da da da da da da da da nb da da da nl da en da da es nl da
Børn og unge: Jeres stemme betyder noget – kom og vær en del af Political Festival of Europe | Political Festival of Europe
14.8.2022 07:28:34 CEST | Political Festival of Europe
Det allerførste folkemøde for børn – "Børnenes Folkemøde" – finder sted under Political Festival of Europe. Ved at give en platform til alle grupper i samfundet, herunder børn og unge, er Festivalen stolt af at kunne skabe et sted, hvor alle kan blive hørt.
Political Festival of Europa løber af stablen 25. - 28. august i Mariager og er et folkemøde for alle - fra nær og fjern og både høj som lav. For at give familier, børn og unge en unik oplevelse af demokrati, afholdes der Børnenes Folkemøde, som Mariager Skole står i spidsen for. Hundredvis af børn forventes ved Børnenes Folkemøde, der finder sted ved havnen, hvor et helt område er dedikeret til børn og unge - og du er også inviteret!
Yderligere aktiviteter for børn og unge - arrangeret af Mariagerfjord Kommunes ungdomsskole, kulturskole og kultur- og fritidsafdeling - vil også finde sted ved stranden og biblioteket samt i Mariagers gader.
Oplev Europa gennem gadeidræt, rapshows og kreative workshops
Fra fredag den 26. august vil der være mere end 30 arrangementer for Europas børn og unge – der findes alt fra børnevalg til gadeteater og fra "Rapolitik" til kreative workshops.
Fredag og lørdag vil havneområdet omdannes til en en gadeidrætszone med skateboard, street soccer, parkour og løbehjul i fokus. Der vil være demokrati- og Europa-fokuserede workshops, aktiviteter og shows allerede fra kl. 9 om morgenen, og alle børn og teenagere i alle aldre er velkomne til at deltage. Aktiviteterne er gratis, og du kan deltage med dit eget udstyr eller låne det på stedet.
Aktiviteterne kan udforskes her: https://www.mariagerfjord.dk/kultur-og-fritid/political-festival-of-europe og her: https://www.pfoe.org/music-and-culture/.
Mød de mennesker, du ser i fjernsynet, og giv din stemme
Når du vandrer rundt mellem havnen, stranden og biblioteket, kan du, dine venner og din familie møde nogle af de mennesker, du kender fra TV, og give din stemme til kende.
Alle politiske debatter på det officielle program er skabt på en sådan måde, at publikum vil få mulighed for at snakke med debattørerne - og det er her, du kan være en del af diskussionen. Så er du interesseret i klima, menneskerettigheder, fred eller andre emner, så må du ikke misse debatterne på Political Festival of Europe.
Følg med i Festivalens udviklingen og nyheder på sociale medier, #PFOE2022 og i det månedlige nyhedsbrev.
Facebook Twitter Instagram Linkedin Tiktok
børnbørnefamilierbørn og ungeBørn & UngedebatdebatarrangementdkpolFolkemødefritidsaktiviteterkulturaktivitetkulturlivMariagerfjord KommuneMEP'ereNordjyllandPFoE2022politikungdomungeungeliv
Stephanie HöglundKommunikationsansvarligPolitical Festival of Europe
Tlf:+45 31 41 24 29sh@pfoe.org
Torben NørgaardMedie KoordinatorPolitical Festival of Europe
Tlf:+45 22 14 23 53tn@pfoe.org
Information om Political Festival of Europe
Political Festival of Europe
Political Festival of Europe/Det Europæiske Folkemøde er en årlig festival, der fejrer demokratiet og er platform for den demokratiske samtale. På Festivalen vil vi diskutere de mest presserende emner på den europæiske dagsorden. Udover de mange politiske events, vil Festivalen være et sted hvor deltagerne kan opleve musik, kultur, mad og drikke fra hele Europa. Vores styrke i Europa ligger i vores mangfoldighed, men vi har brug for et sted, hvor vi kan mødes og diskutere Europas fremtid - det er derfor, vi skaber Political Festival of Europe.
Følg pressemeddelelser fra Political Festival of Europe
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Political Festival of Europe
Klassisk dansk vejr bragte folk sammen på den sidste dag på Political Festival of Europe28.8.2022 20:11:21 CEST | Pressemeddelelse
Efter næsten 300 arrangementer, mere end 200 talere og flere end 30 repræsenterede europæiske lande afsluttede Political Festival of Europe fire berigende dage med mellem 18 000 og 20 000 gæster. I dag, søndag, fik klassisk dansk vejr folk til at samle sig indendørs til de sidste debatter og til afslutningsceremonien.
Hygge, liv i gaderne og vigtige diskussioner om de mest presserende problemstillinger i Europa28.8.2022 07:00:00 CEST | Pressemeddelelse
I dag byder vi velkommen til den sidste dag på Political Festival of Europe efter tre spændende dage. Den første udgave af Festivalen fyldte de brostensbelagte gader i Mariager med liv, sprog fra hele Europa og dejlige møder.
Ministre og ambassadører fra alle hjørner i Europa - og ny ambassadør for Mariager27.8.2022 07:00:00 CEST | Pressemeddelelse
Political Festival of Europe byder i dag velkommen til den tredje Festivaldag med musik fra Emmelie de Forest og debatter om migration, grøn energi, digitalisering og mange flere emner.
Velkommen tilbage på Political Festival of Europe26.8.2022 07:00:00 CEST | Pressemeddelelse
Political Festival of Europe vender i dag tilbage, efter en veloverstået første dag med skønt vejr, berigende samtaler og kick-off til et spændende musikprogram.
Velkommen til Political Festival of Europe25.8.2022 07:00:00 CEST | Pressemeddelelse
Så er dagen kommet, hvor vi for første gang kan byde velkommen på Political Festival of Europe 2022, der klokken 11, i formiddag, bliver skudt i gang med åbningstaler fra Udenrigsminister Jeppe Kofod, bestyrelsesformand for Festivalen Stine Bosse, Mariagerfjord Kommunes borgmester Mogens Jespersen, og, ikke mindst, Magrethe Vestager, næstformand i Europa-Kommissionen på video. Velkomsttalerne fra nær og fjern bliver båret trygt igennem af Leif Lønsmann, næstformand for den Danske Helsinki-Komité for menneskerettigheder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022